2016. gada 5. maijā Rīkojums Nr. 278

Rīgā (prot. Nr. 21 3. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt:

1.1. Ārlietu ministrijai finansējumu 141 000 *euro* apmērā granta projektu konkursa organizēšanai, lai īstenotu attīstības sadarbības projektus Ukrainā;

1.2. Veselības ministrijai (Nacionālajam veselības dienestam) finansējumu, kas nepārsniedz 30 000 *euro*, izdevumu segšanai saistībā ar vismaz piecu karadarbībā Ukrainā cietušo personu ārstēšanu Latvijas ārstniecības iestādēs;

1.3. Ārlietu ministrijai finansējumu, kas nepārsniedz 4 000 *euro*, izdevumu segšanai saistībā ar karadarbībā Ukrainā cietušo personu un viņu pavadošo personu nogādāšanu no Ukrainas uz Latviju un no Latvijas uz Ukrainu.

2. Veselības ministrijai un Ārlietu ministrijai pieprasījumu par šā rīkojuma 1.2. un 1.3. apakšpunktā minēto finansējumu iesniegt Finanšu ministrijā atbilstoši faktiski nepieciešamo izdevumu apmēram.

Ministru prezidents Māris Kučinskis

Ārlietu ministrs Edgars Rinkēvičs